text: Klar til Jelling Musikfestival
  08 marts 2013 kl. 13.22
  Jelling Musikfestival offentliggjorde i dag nye navne til årets festival. Festival-gæsterne kan bl.a. opleve Big Fat Snake.
  Burhan G, Søren Huss, Big Fat Snake, Pretty Maids og Hoffmaestro blev i dag præsenteret som nye navne til den 25. Jelling Musikfestival.
  Tidligere er bl.a. Bryan Adams, Volbeat, Nephew og Rasmus Seebach blevet præsenteret til festival'en, der finder sted den sidste weekend i maj i Jelling.
  Festival'en præsenterer de nye navne således:
  Siden udgivelsen af ?Burhan G? har sangeren indkasseret to Zulu Awards (Bedste Sanger + Bedste Album), modtaget dobbeltplatin for over 50.000 solgte albums, leveret seks gigantiske hits og videoen ?Tættere På Himlen? er set over 8 millioner gange på Youtube. Nu er turen så kommet til Jelling, hvor han i maj spiller for første gang.
  For 2 år siden sprang den forsangeren fra bandet Saybia, Søren Huss, ud som solist med den anmelderroste dansksprogede ?Troen & Ingen?. I oktober sidste år udgav den fynske sanger og sangskriver så sit andet album ?Oppefra & Ned? og fastslog dermed sin position som en af dansk musiks mest sjælfulde sangere.
  Et af DK?s bedst sammenspillede rockbands, Big Fat Snake, melder sig ligeledes klar til Jelling Musikfestival. En turbulent periode omkring guitaristen Peter Viskinde?s dramatiske exit har ikke taget pusten fra Big Fat Snake.
  Festivalen byder desuden på et gensyn med det legendariske horsensianske heavyband Pretty Maids, der blandt andet slog deres navn fast med en coverversion af Phil Lynnott og John Sykes "Please Don't Leave Me" tilbage i '92. 
  Bandets 13. studiealbum ?Motherland?, der er produceret af Jacob Hansen (der også producerer for kollegaerne i Volbeat), er sat til at udkomme dette forår.
  Svenske Hoffmaestro udgav i 2010 albummet Skank-a-Tronic Punkadelica, der allerede har opnået status som nyklassiker i Sverige, hvor bandet trækker store skarer til deres koncerter. Sidste år lagde det 10 mand store band Teltscenen i Jelling ned med deres blanding af ska, reggae, rock og country musik, og derfor har festivalen inviteret dem tilbage til årets festival.
  På årets festival spiller ud over ovenstående navne også Lukas Graham, Mads Langer, Kato, Kim Larsen og mange flere. Det endelige program offentliggøres sidst i marts.
  